Il-Ġimgħa 10 ta' Awwissu 2018: It-tbissima fuq wiċċ din it-tifla hija xhieda tal-kuraġġ kbir tal-Insara ħutna li minkejja l-persekuzzjonijiet ħarxa li għaddejjin minnhom, madankollu t-tama fi qlubhom tibqa' ġajja. Fl-2014, Christina Nun li kellha biss tliet snin inżatfet minn darha mit-terroristi li jsejjħu lilhom infushom, l-Istat Iżlamiku (IS). Tliet snin wara inħelset u f'dan ir-ritratt tidher ma' oħtha fid-dar ċkejkna tagħhom fil-kamp tar-refuġjati ta' Erbil fl-Iraq. Christina Nun, 6 snin ma' oħtha wara 3 snin maħtifa mill-IS. (Ritratt Reuters/ Erik De Castro) "L-Isbaħ jum ta' ħajti huwa dakinhar li Christina ġiet lura", stqarret ommha. Serquha meta t-terrorist tal-IS invadew il-belt ta' Qaraqosh, xi 10 kilometri lejn il-lbiċ ta' Mosul, "Matul it-tliet snin li kienet miżmuma minnhom, lina insietna, imma ftit ftit qed terġa tidrana u għaliha qed nerġgħu insiru l-familja tagħha."
Tifla ċkejkna lura mal-familja wara 3 snin maħtufa mill-IS.